Syd-sydøst for Doppelmayerkrateret ligger det ligeledes oversvømmede krater Lee, og mod sydøst ligger Vitellokrater. Umiddelbart øst-nordøst for Doppelmayerkraterets rand ligger det næsten neddykkede Puiseuxkrater.  Karakteristika Randen af Doppelmayer er næsten rund og er slidt og eroderet. Den mest intakte del er den sydvestlige halvdel, mens randen mod nordøst synker ned under maret, så der kun er en let forhøjning i dettes overflade tilbage. Kraterbunden er oversvømmet af lava, som har medført, at kun den store højderyg i kraterets centrum stadig ses. En lille samling bakker bugter sig mod vest og nord fra den sydlige ende af denne højderyg og danner en formation, som næsten er koncentrisk med kraterets ydre rand.